**S.DAUKANTO G. KAZLŲ RŪDOS M., PĖSČIŲJŲ TAKO REMONTO** **DARBŲ SUTARTIS**

2023 m. d. Nr. S-

Kazlų Rūda

Kazlų Rūdos savivaldybės administracija, juridinio asmens kodas 188777932, kurios buveinė įregistruota adresu Atgimimo g. 12, 69413 Kazlų Rūda (toliau – Užsakovas), kuriai atstovauja administracijos direktorius Edvinas Cybuličius, veikiantis pagal Kazlų Rūdos savivaldybės mero 2023-04-27 potvarkio Nr. MP-22 „Dėl Edvino Cybuličiaus skyrimo į Kazlų Rūdos savivaldybės administracijos direktoriaus pareigas“ 1 punktą, Kazlų Rūdos savivaldybės administracijos nuostatų, patvirtintų Kazlų Rūdos savivaldybės tarybos 2023-09-25 sprendimu
Nr. TS-187 „Dėl Kazlų Rūdos savivaldybės administracijos nuostatų patvirtinimo“, 26.9 papunktį, ir UAB„Kelranga“, juridinio asmens kodas 151004973, (toliau tekste – Rangovas), kuriai atstovauja direktorius Algirdas Brazys, veikiantis pagal bendrovės įstatus, toliau kartu vadinami Šalimis, o kiekvienas atskirai – Šalimi, sudarė šią sutartį (toliau – Sutartis):

1. **SUTARTIES DALYKAS IR VYKDYMAS**
2. Pirkimo objektas – S.Daukanto g. Kazlų Rūdos m., atkarpos pėsčiųjų tako remonto darbai, pagal techninę dokumentaciją pagal techninę dokumentaciją (toliau - Darbai).
3. Pirkimo objektas apibūdintas ir reikalavimai jam nustatyti Sutarties 3 priede techninėje dokumentacijoje: S.Daukanto g. Kazlų Rūdos m., pėsčiųjų tako remonto darbų techninėje užduotyje, lokalinėse sąmatose.
4. Darbai finansuojami Lietuvos automobilių kelių direkcijos lėšomis.
5. Rangovas privalo parengti paprastojo remonto aprašą.
6. Darbų atlikimo vieta – S.Daukanto g. Nr. KR8001, Kazlų Rūdos m. atkarpa.
7. Darbai laikomi baigtais, kai Rangovas Darbų perdavimo-priėmimo aktu perduoda Darbus, o Užsakovas juos priima. Tarpiniai atliktų Darbų priėmimai atliekami už darbus, atliktus per vieną kalendorinį mėnesį. Rangovas iki einamojo mėnesio 23 dienos pateikia Užsakovui atliktų Darbų aktus F-2, pažymas apie atliktus Darbus F-3. Užsakovas per 3 darbo dienas nuo atliktų Darbų aktų ir pažymų apie atliktų Darbų vertę gavimo dienos priima Darbus ir pasirašo pateiktus aktus bei pažymas, tuo pačiu terminu grąžindamas juos Rangovui, arba tuo pačiu terminu priima neginčijamą atliktų darbų dalį ir pareiškia raštu sutarties nuostatomis pagrįstas pretenzijas dėl netinkamo Darbų atlikimo. Rangovas prieš 5 darbo dienas praneša Užsakovui raštu apie pasiruošimą galutinai perduoti Darbus. Užsakovas organizuoja galutinį Darbų priėmimą ne vėliau kaip per 5 darbo dienas nuo Rangovo pranešimo gavimo dienos ir per sekančias 3 darbo dienas pasirašo galutinius Darbų atlikimo aktus ir pažymas apie atliktų darbų vertę arba tuo pačiu terminu pareiškia raštu Sutarties nuostatomis pagrįstas pretenzijas.
8. **SUTARTIES KAINA IR KAINODAROS TAISYKLĖS**
9. Bendra sutarties kaina yra 24501,24 Eur (*Dvidešimt keturi tūkstančiai penki šimtai vienas Eur 24 ct*) įskaitant PVM (21 proc.), kuris sudaro 4252,28 Eur (*Keturi tūkstančiai du šimtai penkiasdešimt du Eur 28 ct*), nurodyta pagal Rangovo pasiūlymą (pridedama, 1 priedas):

|  |  |  |  |  |
| --- | --- | --- | --- | --- |
| Eil.Nr. | Pavadinimas | Kaina EUR, be PVM | PVM, EUR | Kaina, EUR su PVM |
| 1. | S.Daukanto g. Kazlų Rūdos m., pėsčiųjų tako remonto darbai | 20190,01 | 4239,90 | 24429,91 |
| 1.1. | 1 etapas | 12876,72 | 2704,11 | 15580,83 |
| 1.2. | 2 etapas | 7313,29 | 1535,79 | 8849,08 |
| 2. | Paprastojo remonto aprašas | 58,95 | 12,38 | 71,33 |
| **Viso:** | 20248,96 | 4252,28 | 24501,24 |

1. Rangovas yra PVM mokėtojas.
2. Sutartyje taikoma fiksuotos kainoskainodara.
3. Sutarties kaina nurodyta Sutarties 7 punkte yra galutinė ir apima visas tiesiogines ir netiesiogines su darbų atlikimu susijusias visas išlaidas ir mokesčius.
4. Už atliekamus darbus avansinis mokėjimas nenumatomas.
5. Rangovas, rengdamas pasiūlymą, numatė ir įsivertino Sutarties vykdymo išlaidas bei galimą riziką dėl šių išlaidų dydžio pagal Užsakovo pirkimo dokumentuose pateiktą informaciją apie perkamus Darbus.
6. Į bendrą Sutarties kainą yra įskaičiuota visų Darbų kaina, visos Rangovo patiriamos išlaidos ir mokesčiai darbo jėgos, mechanizmų, medžiagų kaina, mokesčiai, draudimo, transportavimo ir visos kitos, Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos. Jokios papildomos Rangovo išlaidos nebus apmokamos ar kompensuojamos.
7. Padidėjus arba sumažėjus pridėtinės vertės mokesčio (PVM) tarifui Sutarties kaina ir įkainiai atitinkamai didinami arba mažinami ir taikomi likusiai neatliktų darbų daliai. Kainos perskaičiavimo formulė pasikeitus PVM tarifui:



 - Perskaičiuota Sutarties kaina (su PVM);

 - Sutarties kaina (su PVM) iki perskaičiavimo;

A – Atliktų darbų kaina (su PVM) iki perskaičiavimo;

 - senas PVM tarifas (procentais);

 - naujas PVM tarifas (procentais).

1. Kaina perskaičiuojama per 1 d. d. po Lietuvos Respublikos pridėtinės vertės mokesčio įstatymo pakeitimo įsigaliojimo dienos.
2. Kainų perskaičiavimai Šioje Sutartyje numatytais atvejais įforminami abiejų Šalių raštišku susitarimu.
3. Pasikeitus kitiems mokesčiams Sutartyje nurodyta kaina nebus perskaičiuojama. Papildomi darbai, iškilus poreikiui jas įsigyti, būtų perkamos teisės aktų nustatyta tvarka.
4. Užsakovas už visą pirkimo dokumentuose ir sutartyje numatytą pirkimo objektą sumoka Rangovo pasiūlyme nurodytą kainą, jeigu faktinis ir pirkimo dokumentuose bei sutartyje Užsakovo nurodytų darbų kiekis (skaičiuojant pinigine verte) nesiskiria daugiau kaip 15 procentų, skaičiuojant nuo pradinės sutarties vertės.
5. Rangovas ne vėliau kaip iki einamojo mėnesio 23 dienos pateikia Užsakovui po 2 egz. atliktų darbų aktus F-2, pažymas apie atliktus darbus F-3, pasirašytus Rangovo, techninio prižiūrėtojo. Atliktų darbų aktus ir pažymas apie atliktus darbus pasirašius Užsakovui ir suderinus AB Lietuvos automobilių kelių direkcijos Vietinės reikšmės kelių skyriaus atstovui, Rangovas pateikia Užsakovui PVM sąskaitą-faktūrą. PVM sąskaitos-faktūros pateikiamos naudojantis informacinės sistemos „E. sąskaita“ priemonėmis. Už tinkamai atliktus darbus Rangovui apmokama per 45 kalendorines dienas nuo PVM sąskaitos-faktūros gavimo dienos.
6. Vadovaujantis VPĮ 22 straipsnio 3 dalimi, sąskaitos faktūros priimamos ir apdorojamos vadovaujantis Lietuvos Respublikos finansinės apskaitos įstatymo 6 straipsnio 4 dalimi, išskyrus šio straipsnio 12 dalyje nustatytus atvejus. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis.
7. Galutinis Darbų perdavimas ir priėmimas įforminamas Darbų perdavimo – priėmimo aktu, kuris pasirašomas Rangovo ir Užsakovo įgaliotų atstovų. Sąskaita faktūra turi būti pateikiama ne anksčiau nei abiejų Šalių suderintas ir pasirašytas perdavimo – priėmimo aktas.
8. Užsakovas pasirašo pateiktas galutinį darbų perdavimo – priėmimo aktą arba pateikia motyvuotą atsisakymą jį pasirašyti, per 5 (penkias) darbo dienas nuo jų gavimo.
9. Jeigu Užsakovas per 5 (penkias) darbo dienas nepagrįstai nepasirašo Sutarties 23 punkte nurodyto dokumento, šalys supranta, kad pateiktuose dokumentuose nurodyta darbų dalis suteikta, ir Rangovas turi teisę reikalauti, kad Užsakovas sumokėtų joje nurodytą kainos dalį.
10. Jeigu Užsakovas Darbų perdavimo – priėmimo metu turi pastabų dėl atliktų Darbų kiekio ir/arba kokybės ir/arba nustatomi atliktų darbų kokybės trūkumai, ir/arba neatitikimai techninei dokumentacijai, visi neatitikimai/trūkumai nurodomi raštu ir grąžinami kartu su nepasirašytu Darbų perdavimo – priėmimo aktu.
11. Užsakovas, atsižvelgdamas į trūkumų pobūdį, kiekį bei sudėtingumą, nurodo Rangovui protingą terminą Darbų neatitikimams/trūkumams pašalinti, kuris skaičiuojamas nuo raštiškų pastabų pateikimo Rangovui dienos. Rangovui, per Užsakovo nurodytą protingą terminą, pašalinus Darbų trūkumus/neatitikimus Šalys pasirašo Darbų perdavimo – priėmimo aktą.
12. Galutiniam mokėjimui už atliktus Darbus gauti, Rangovas gali pateikti mokėjimo dokumentus tik tada, kai Rangovas atlieka visus darbus ir perduoda Užsakovui išpildomąją dokumentaciją, ištaiso visus defektus ir nebaigtus Darbus.
13. **SUTARTIES GALIOJIMAS, VYKDYMO PRADŽIA, TRUKMĖ IR TERMINAI**
14. Ši sutartis įsigalioja nuo tada, kai ją pasirašo abi Sutarties šalys ir Rangovas per 5 darbo dienas nuo Sutarties pasirašymo dienos pateikia sutarties įvykdymo užtikrinimą pagal šios sutarties VIII skyriaus reikalavimus, ir galioja iki visiškų sutartinių įsipareigojimų įvykdymo, arba kol Šalys sutaria ją nutraukti..
15. Darbai turės būti atlikti:

28.1. I etapo darbai iki 2023 m. lapkričio 30 d.

28.2. II etapo darbai iki 2023 m. lapkričio 30 d. arba 2024 m. gegužės 20 d. (jeigu nebus skirtas pilnas finansavimas). Rangovas iki Darbų atlikimo termino pabaigos privalo atlikti visus darbus.

1. **SubRANGOVAI ir subRANGOVŲ keitimo tvarkA**
2. Sutartyje numatytų darbų įvykdymui Rangovas subrangovų nepasitelks.
3. **SUTARTIES ŠALIŲ TEISĖS IR PAREIGOS**
4. **Rangovas įsipareigoja**:
	1. nustatytu laiku pradėti, kokybiškai atlikti, užbaigti ir perduoti Užsakovui visus Sutartyje nurodytus darbus ir ištaisyti defektus, nustatytus iki darbų perdavimo Užsakovui ir (ar) per garantinį laikotarpį;
	2. Rangovas įsipareigoja Darbus atlikti savo medžiagomis, sertifikuotomis Lietuvoje. Darbų kokybė turi atitikti: Kelių techniniu reglamentu KTR 1.01:2008 „Automobilių keliai“; Statybos techniniu reglamentu STR 2.06.04:2014 „Gatvės ir vietinės reikšmės keliai“; Automobilių kelių dangos konstrukcijos sluoksnių be rišiklių įrengimo taisyklėmis ĮT SBR 19; Automobilių kelių mineralinių medžiagų mišinių, naudojamų sluoksniams be rišiklių, techninių reikalavimų aprašu TRA SBR 19 aktualia redakcija ir kitais Lietuvos Respublikoje galiojančiais teisės aktais ir standartais, ir kitus teisės aktus bei šios sutarties priedo „Techninė specifikacija“ bei kapitalinio remonto projekto reikalavimus;
	3. prižiūrėti rekonstruojamos gatvės ruožą, apvažiavimo, privažiavimo kelius, jeigu jais vyksta autotransporto eismas;
	4. garantuoti objekte darbo saugumą, priešgaisrinę saugą, aplinkos ekologinę apsaugą, apstatymą kelio ženklais;
	5. laiku ir tinkamai informuoti Užsakovą apie atliktų Darbų etapus bei apie atliktų Darbų priėmimo-perdavimo datą, pateikti Užsakovui atliktų Darbų aktus F-2, pažymas apie atliktus Darbus F-3, pasirašytus Rangovo, techninio prižiūrėtojo, iki einamo mėnesio 23 d. bei pateikti PVM sąskaitą-faktūrą. PVM sąskaitos-faktūros pateikiamos naudojantis informacinės sistemos „E. sąskaita“ priemonėmis.
	6. Kai Rangovas nevykdo ar netinkamai vykdo savo Sutartines prievoles, jis turi, Užsakovui pareikalavus, savo sąskaita ištaisyti bet kokius trūkumus, susijusius su darbų vykdymu.
	7. Visas reikalingas priemones, konstrukcijas, statybines ir kitas medžiagas (prekes) bei įrangą, įrengimus, specialių darbų technines sistemas, Sutartyje numatytiems darbams pradėti, vykdyti bei užbaigti už Sutarties kainą tiekia (pristato) Rangovas. Visa tai Rangovas atlieka savo lėšomis, priemonėmis ir rizika.
	8. Visi atliekami darbai, medžiagos, montuojama įranga turi atitikti Europos Sąjungos teisės aktais nustatytus saugos reikalavimus, valstybinius kokybės standartus ir normas.
	9. Jei Sutartyje nėra numatyti atliekamų darbų kokybės reikalavimai, jiems galioja kiti tos pačios rūšies ar analogiškiems, ar įprastai tokios rūšies darbams taikomi kokybės reikalavimai.
	10. Rangovas užtikrina, kad jis pats, jo darbuotojai ir pakviestieji darbui asmenys, subrangovai ir jų darbuotojai laikytųsi įstatymų ir normatyvinių statybos dokumentų nustatytų aplinkos apsaugos ir darbų saugumo reikalavimų.
	11. Vykstant darbams Rangovas palaiko tvarkingą ir švarią darbo vietą bei užtikrina susidariusių atliekų savalaikį pašalinimą. Užbaigus darbus Rangovas darbo vietą palieka sutvarkytą ir švarią, tinkamą tolimesniam naudojimui pagal paskirtį.
	12. Per 14 dienų nuo Sutarties įsigaliojimo dienos Rangovas privalo pateikti Užsakovui tikslų Darbų atlikimo grafiką, kurio privalės laikytis visą Sutarties vykdymo laikotarpį.
5. **Rangovas turi teisę:**
	1. Rangovas laikosi visų galiojančių įstatymų ir kitų teisės aktų nuostatų ir užtikrina, kad jo ekspertai ir darbuotojai jų laikytųsi.
	2. Visus darbus Rangovas vykdo savo rizika, laikydamasis visų Lietuvos teisės aktų, statybos techninių reglamentų ir kitų normatyvinių dokumentų, šios Sutarties reikalavimų.
	3. Visais atvejais Rangovas atsako už tai, kad, esant reikalui, visi normatyviniai statybos dokumentai, susiję su darbais, kuriuos pagal Sutarties dokumentus privalo atlikti Rangovas per Užsakovo nurodytus terminus būtų pateikti visiems to pagrįstai prašantiems asmenims ir valstybės valdžios institucijoms.
	4. Rangovas garantuoja Užsakovui nuostolių atlyginimą, jei Rangovas, jo darbuotojai ir pakviestieji darbui asmenys, subrangovai ir jų darbuotojai nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai.
	5. Rangovas turi vykdyti teisėtus Užsakovo nurodymus. Jei Rangovas mano, kad Užsakovo nurodymai viršija Sutarties reikalavimus, jis apie tai praneša Užsakovui per 3 kalendorines dienas nuo tokio nurodymo gavimo dienos.
	6. Rangovas visus dokumentus ir informaciją, gautą pagal Sutartį, laiko konfidencialia ir be išankstinio raštiško Užsakovo leidimo neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį. Jei nesutariama, ar būtina skelbti ar atskleisti kokias nors Sutarties nuostatas, galutinį sprendimą priima Užsakovas.
	7. Jei Rangovas veikia jungtinės veiklos (partnerystės) pagrindu, partneriai visi kartu ir kiekvienas atskirai yra solidariai atsakingi už Sutarties nuostatų vykdymą pagal įstatymus ir kitus teisės aktus. Rangovas privalo paskirti vieną iš partnerių atstovauti santykiuose su Užsakovu.
	8. Rangovas turi savo sąskaita apsaugoti ir apginti Užsakovą, jo atstovus ir darbuotojus nuo bet kokių ieškinių, reikalavimų, nuostolių ar žalos, kylančios iš bet kokio Rangovo veiksmo ar neveikimo vykdant darbus, įskaitant ir bet kokius bet kokių teisinių nuostatų pažeidimus arba trečios šalies teisių į patentus, prekinius ženklus ir kitas intelektinės bei pramoninės nuosavybės formas.
6. **Užsakovas įsipareigoja:**
	1. Užsakovas turi nedelsdamas suteikti Rangovui visą turimą informaciją ir (arba) dokumentus, kurie gali būti reikalingi Sutarčiai vykdyti. Užsakovui pareikalavus, Sutarties vykdymo laikotarpio pabaigoje visi dokumentai grąžinami Užsakovui.
	2. laiku priimti iš Rangovo tinkamai ir kokybiškai atliktus Darbus ir laiku už juos atsiskaityti šioje Sutartyje nustatyta tvarka;
	3. Rangovui sudaryti visas sąlygas, suteikti informaciją ir/ar dokumentus, būtinus Darbams atlikti.
	4. Jei darbai atlikti tinkamai, Užsakovas pasirašo atliktų darbų aktus F-2, pažymas apie atliktus darbus F-3, o jei darbai atlikti netinkamai, turi teisę Rangovui pareikšti pastabas dėl darbų atlikimo.
	5. Užsakovas privalo priimti atliktus darbus, išskyrus atvejus, kai darbai suteikti ne pagal šios Sutarties reikalavimus arba, kai Užsakovas turi teisę šią Sutartį nutraukti. Suteikti darbai priimami Šalims pasirašius atliktų darbų aktus F-2, pažymas apie atliktus darbus F-3.
	6. Užsakovas privalo Sutartyje nustatytomis sąlygomis laiku apmokėti Rangovo pateiktą PVM sąskaitą - faktūrą.
	7. Užsakovas privalo žodžiu pranešti Rangovui techninio prižiūrėtojo, kuris vykdys techninę priežiūrą, paskirto specialisto vardą, pavardę ir telefono numerius.
7. **Užsakovas turi teisę:**
	1. kontroliuoti ir prižiūrėti, ar atliekamų Darbų eiga, kiekis, kaina, medžiagų kokybė ir įrangos naudojimas atitinka Techninį darbo projektą, Rangovo parengtą išplėstinę lokalinę sąmatą, aktus, PVM sąskaitas faktūras;
	2. reikalauti, kad Rangovas Darbus vykdytų pagal Techninį darbo projektą, laikydamasis normatyvinių statybos dokumentų reikalavimų;
	3. jeigu Darbai atlikti nekokybiškai, nepasirašyti Atliktų darbų akto ir Atliktų darbų vertės pažymos bei nemokėti už suteiktas Darbus tol, kol Rangovas nepašalins nustatytų trūkumų pagal pareikštą pretenziją;
	4. tiesiogiai atsiskaityti su subrangovais. Apie tai Užsakovas raštu informuoja subrangovą per 3 darbo dienas po informacijos apie jį gavimo dienos. Subrangovas norėdamas pasinaudoti tokia galimybe, raštu pateikia prašymą Užsakovui. Kai subrangovas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir šio subrangovo, kurioje aprašoma tiesioginio atsiskaitymo su subrangovu tvarka, atsižvelgiant į Sutartyje ir sutiekimo sutartyje (sudarytoje tarp Rangovo ir subrangovo) nustatytus reikalavimus. Trišalėje sutartyje atsiskaitymo su subrangovu tvarka bus nustatoma vadovaujantis šioje Sutartyje numatyta atsiskaitymo tvarka. Tiesioginio atsiskaitymo su subrangovais galimybė nekeičia Rangovo atsakomybės dėl Sutarties įvykdymo.
	5. reikalauti, kad Rangovas, atlikęs Darbus pažeisdamas šioje Sutartyje numatytas sąlygas, nesilaikęs normatyvinių statybos dokumentų ir kitų teisės aktų reikalavimų, per nustatytą protingą terminą:
		1. neatlygintinai pakeistų nekokybiškas medžiagas, gaminius, arba
		2. neatlygintai pagerintų atliekamų Darbų kokybę, arba
		3. neatlygintai ištaisytų netinkamai atliktus Darbus, arba
		4. atlygintų Užsakovui Darbų trūkumų šalinimo išlaidas.
	6. Darbų rezultato, įrengimų ar Rangovo naudojamų medžiagų atsitiktinio žuvimo ar sugadinimo atveju nuo Darbų pradžios iki Darbų perdavimo Užsakovui momento, rizika tenka Rangovui.
8. **DARBŲ KOKYBĖS GARANTIJA**
9. Visiems atliktiems statybos darbams, įskaitant jiems panaudotas medžiagas, priemones bei visas jų sudedamąsias dalis, Rangovas suteikia Statybos įstatymo nuostatose ir Sutartyje nustatytą garantinį terminą.
10. Nutraukus Sutartį joje nurodytais pagrindais, atliktiems darbams yra suteikiamas bendras Sutartyje nustatytas garantinis terminas.
11. Rangovas per Užsakovo nustatytą terminą (iki 10 (dešimties) kalendorinių dienų) savo sąskaita remontuoja ir (arba) pakeičia tinkama tą darbų dalį, kuri neatlaiko eksploatacijos išbandymų ar kitokiu būdu pagrįstai Užsakovo nustatoma kaip neatitinkanti Sutarties sąlygų. Rangovas garantiniu laikotarpiu savo sąskaita per Užsakovo nustatytą terminą po Užsakovo rašytinio pranešimo apie defektus ar trūkumus gavimo pradeda remontuoti ar keisti tinkama trūkumų turinčią darbų dalį ir yra atsakingas už bet kokią žalą, kurią gali tiesiogiai arba netiesiogiai sukelti trūkumai arba jų ištaisymas.
12. Jeigu Rangovas nepradeda šalinti trūkumų per nustatytą terminą arba nepašalina šių trūkumų per Užsakovo nustatytą terminą (tačiau visais atvejais ne ilgiau nei per protingą, pagrįstai tam reikalingą laiko tarpą), Užsakovas gali Rangovo rizika ir sąskaita pats arba pasitelkdamas trečiuosius asmenis pašalinti trūkumus. Tokiu atveju Rangovas privalės atlyginti visus Užsakovo patirtus su trūkumų šalinimu susijusius nuostolius.
13. Garantinio laikotarpio metu atsiradus darbų defektams, tos darbų dalies garantinis laikotarpis yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra m laikotarpiui, kuriam buvo sustabdytas.
14. Subrangovo suteiktos darbų garantijos Rangovui tiesiogiai galioja ir Užsakovui. Užsakovas turi teisę savarankiškai kreiptis tiek per Rangovą, tiek tiesiogiai į subrangovą dėl šių garantijų įgyvendinimo.
15. **SUTARTIES ŠALIŲ ATSAKOMYBĖ**
16. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
17. Užsakovas, nepagrįstai uždelsęs atsiskaityti už atliktus darbus nustatytu laiku, ir Rangovui pareikalavus, moka Rangovui 0,02 % dydžio delspinigius nuo nesumokėtos sumos už kiekvieną uždelstą dieną per ataskaitinį kalendorinį mėnesį už kurį pateikta sąskaita faktūra, bet ne daugiau kaip 5 % sutarties kainos neįskaitant PVM.
18. Rangovas sutartyje nurodytu laiku neatlikęs darbų, ir Užsakovui pareikalavus, moka Užsakovui 0,02% dydžio delspinigius nuo neatliktų darbų vertės už kiekvieną uždelstą dieną, bet ne daugiau kaip 5% sutarties kainos neįskaitant PVM.
19. Jei apskaičiuoti delspinigiai viršija 5% sutarties kainos neįskaitant PVM, Užsakovas gali, prieš tai raštu įspėjęs Rangovą:
	1. išskaičiuoti delspinigių sumą iš Rangovui mokėtinų sumų;
	2. pasinaudoti Sutarties įvykdymo užtikrinimu;
	3. nutraukti Sutartį.
20. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
21. **SUTARTIES ĮVYKDYMO UŽTIKRINIMAS**
22. Perkančioji organizacija reikalauja, kad darbų atlikimo laikotarpiui sutarties įvykdymas būtų užtikrinamas vienu iš šių būdų:
	1. **Užstatu**. Jeigu Rangovas pirkimo sutarties vykdymą darbų atlikimo laikotarpiui užtikrina užstatu, jis turi per 5 (penkias) darbo dienas nuo pirkimo sutarties pasirašymo dienos pervesti 5 proc. dydžio nuo sutarties vertės (EUR be PVM) sumą į Perkančiosios organizacijos banko sąskaitą Nr. LT88 7300 0100 9344 8951, Swedbank, AB banke, banko kodas 73000. Rangovo sumokėtas sutarties įvykdymo užtikrinimas – užstatas (5 proc. dydžio nuo Rangovo pasiūlymo kainos (EUR su PVM) suma) bus grąžinamas praėjus 30 kalendorinių dienų po darbų užbaigimo akto gavimo dienos šį užstatą pateikusiam Rangovui, gavus jo rašytinį prašymą, jeigu neatsiras šių pirkimo sąlygų 55 punkte nurodytų pagrindų, kuriems esant dalyvis netenka sutarties įvykdymo užtikrinimo.
	2. **Draudimo bendrovės laidavimu**. Jeigu Rangovas pirkimo sutarties vykdymą darbų atlikimo laikotarpiui užtikrina draudimo bendrovės laidavimu, jis per 5 (penkias) darbo dienas nuo pirkimo sutarties pasirašymo dienos privalės perkančiajai organizacijai pateikti deramai įformintą, atitinkančią Lietuvos Respublikos teisės aktų reikalavimus, draudimo bendrovės besąlygišką ir neatšaukiamą pirkimo sutarties įvykdymo laidavimo raštą bei visus jį lydinčius dokumentus 5 (penkių) proc. dydžio nuo sutarties vertės (EUR be PVM) sumai. Laidavimo raštas įsigalioja laidavimo rašto išdavimo dieną arba jame nurodytą vėlesnę dieną ir turi galioti visą šios Sutarties 29 punkte nurodytą terminą.
	3. **Banko, kredito unijos garantija.** Jeigu Rangovas pirkimo sutarties vykdymą darbų atlikimo laikotarpiui užtikrina banko arba kredito unijos garantija, jis per 5 (penkias) darbo dienas nuo pirkimo sutarties pasirašymo dienos privalės perkančiajai organizacijai pateikti deramai įformintą, atitinkančią Lietuvos Respublikos teisės aktų reikalavimus, banko arba kredito unijos besąlygišką ir neatšaukiamą pirkimo sutarties įvykdymo garantiją bei visus ją lydinčius dokumentus 5 (penkių) proc. dydžio nuo sutarties vertės (EUR be PVM) sumai. Banko ar kredito unijos garantija įsigalioja banko, kredito unijos garantijos išdavimo dieną arba jame nurodytą vėlesnę dieną ir turi galioti visą šios Sutarties 28 punkte nurodytą terminą.
23. Tuo atveju, kai darbų atlikimas yra sustabdomas perkančiosios organizacijos nustatytam terminui arba rangovas vėluoja užbaigti darbus, turi būti atitinkamai pratęstas ir banko, kredito unijos garantijos arba draudimo bendrovės laidavimo rašto galiojimo terminas, užtikrinant rangovo sutartinių įsipareigojimų vykdymą likusiam darbų atlikimo laikotarpiui.
24. Sutarties įvykdymo užtikrinimo dalykas: bet koks Rangovo prievolių pagal sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas.
25. Garantijos sumos išmokėjimo sąlygos ir tvarka: per 5 darbo dienas nuo pirmo raštiško perkančiosios organizacijos pranešimo garantui apie rangovo pirkimo sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą. Garantas neturi teisės reikalauti, kad perkančioji organizacija pagrįstų savo reikalavimą. Perkančioji organizacija pranešime garantui nurodys, kad garantijos suma jai priklauso dėl to, kad rangovas dalinai ar visiškai neįvykdė pirkimo sutarties sąlygų ar kitaip pažeidė pirkimo sutartį.
26. Jei perkančioji organizacija pasinaudoja pirkimo sutarties įvykdymo užtikrinimu:
	1. užstatu, dalyvis, siekdamas toliau vykdyti pirkimo sutarties įsipareigojimus, privalo per 5 (penkias) darbo dienas nuo pranešimo apie pasinaudojimą užstatu gavimo dienos pervesti į Perkančiosios organizacijos banko sąskaitą Nr. LT88 7300 0100 9344 8951, Swedbank, AB banke, banko kodas 73000, 5 proc. dydžio nuo sutarties vertės (EUR be PVM) sumai. Vėlesni pirkimo sutarties ar kitų su ja susijusių dokumentų pakeitimai ar papildymai neturės įtakos dalyvio įsipareigojimų pagal pirkimo sutarties sąlygų įvykdymo užstatu vykdymui ar apimčiai ir neatleis dalyvio nuo pilnutinio įsipareigojimų pagal pirkimo sutarties sąlygų įvykdymo užstatu vykdymo;
	2. banko arba kredito unijos garantija, arba draudimo bendrovės laidavimo raštu, Rangovas, siekdamas toliau vykdyti pirkimo sutarties įsipareigojimus, privalo per 5 darbo dienas nuo pranešimo apie pasinaudojimą banko arba kredito unijos garantija, arba draudimo bendrovės laidavimo raštu, pateikti perkančiajai organizacijai naują pirkimo sutarties įvykdymo garantiją 5 proc. dydžio nuo sutarties vertės (EUR be PVM) sumai. Vėlesni pirkimo sutarties ar kitų su ja susijusių dokumentų pakeitimai, ar papildymai, neturės įtakos garanto įsipareigojimų, pagal pirkimo sutarties įvykdymo garantiją, vykdymui ar apimčiai ir neatleis rangovo nuo pilnutinio įsipareigojimų pagal pirkimo sutarties įvykdymo garantiją vykdymo*.*
27. Elektroniniu būdu teikiamas dokumentas turi būti pasirašytas pasiūlymo galiojimo užtikrinimą išdavusio banko, kredito unijos ar draudimo bendrovės saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Pasiūlymo galiojimo užtikrinimo banko, kredito unijos ar draudimo bendrovės saugų elektroninį parašą Perkančioji organizacija turi galėti nekliudomai patikrinti.
28. **NENUGALIMOS JĖGOS APLINKYBĖS (*FORCE MAJEURE*)**
29. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos *(force majeure)* aplinkybėms taisyklių patvirtinimo“. Nustatydamos nenugalimos jėgos *(force majeure)* aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“. Esant nenugalimos jėgos *(force majeure)* aplinkybėms šios sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už šioje sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
30. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
31. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
32. **SUTARTIES KEITIMAS, STABDYMAS, NUTRAUKIMAS**
33. Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis.
34. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavus tokį prašymą, privalo jį išnagrinėti per 5 (penkias) darbo dienas ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
35. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.
36. Sutartis gali būti keičiama sutartyje numatytomis sąlygomis abiejų šalių pasirašytu raštišku susitarimu, kuris yra galiojančios sutarties tąsa ir neatskiriama jos dalis.
37. Vadovaujantis VPĮ 89 straipsnio 1 dalies 2 b) papunktį, atskiro pakeitimo vertė neviršija 50 procentų pradinės pirkimo sutarties ar preliminariosios sutarties vertės. Tokiais pakeitimais negali būti siekiama išvengti šiame įstatyme pirkimui nustatytos tvarkos taikymo.
38. Esant svarbioms aplinkybėms, nepriklausančiomis nuo Rangovo valios, dėl kurių Rangovas negali vykdyti savo sutartinių įsipareigojimų ir/arba esant kitoms nenumatytoms aplinkybėms *(pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; Užsakovui būtinas papildomas laikas atlikti papildomą pirkimą; ne dėl Užsakovo kaltės vėluoja kitos Užsakovo pirkimo sutarties, turinčios tiesioginės įtakos šiai Sutarčiai, vykdymas; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Užsakovas)*, Užsakovas turi teisę sustabdyti Rangovo įsipareigojimų ar kurios nors jų dalies, kuri negali būti vykdoma, vykdymą.
39. Atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Rangovo. Išnykus aplinkybėms, trukdžiusioms Rangovui vykdyti sutartinius įsipareigojimus, sustabdytų įsipareigojimų vykdymas atnaujinamas.
40. Jei Rangovo sutartinių įsipareigojimų vykdymas dėl priežasčių, nepriklausančių nuo Rangovo, buvo sustabdytas laikotarpiui, ne trumpesniam nei 60 (šešiasdešimt) dienų, praėjus 60 (šešiasdešimt) dienų Rangovas gali rašytiniu pranešimu Užsakovo pareikalauti atnaujinti Sutarties vykdymą per 14 (keturiolika) dienų arba nutraukti Sutartį.
41. Tais atvejais, kai Sutarties vykdymo sustabdymas truko ilgiau nei Sutarties sustabdymo metu buvo likęs terminas iki Rangovo sutartinių įsipareigojimų įvykdymo pabaigos, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Rangovo sutartinių įsipareigojimų įvykdymo pabaigos.
42. Tais atvejais, kai Sutarties vykdymo sustabdymas truko trumpiau nei Sutarties sustabdymo metu buvo likęs terminas iki Rangovo sutartinių įsipareigojimų įvykdymo pabaigos, Rangovo sutartinių įsipareigojimų vykdymo terminas pratęsiamas tokiam laikotarpiui, kuriam jis buvo sustabdytas.
43. Užsakovas taip pat turi teisę sustabdyti Darbų ar kurios nors jų dalies vykdymą, jeigu jam pagrįstai kyla įtarimų dėl tiekiamų Darbų kokybės ir reikia laiko patikrinti bei įsitikinti tiekiamų Darbų kokybe. Tokiu atveju Darbų ar jų dalies tiekimo stabdymas galimas iki 5 (penkių) darbo dienų. Sustabdytų Darbų ar jų dalies vykdymas atnaujinamas šios Sutarties 68 ir 69 punktuose nustatyta tvarka. Užsakovo galimybė pasinaudoti šia teise negali priklausyti nuo Rangovo valios ar būti jo įtakojama.
44. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).
45. Kai dėl esminių klaidų ar pažeidimų Sutartis tampa negaliojančia, Užsakovas stabdo Sutarties vykdymą. Jei minėtos klaidos ar pažeidimai vyksta dėl Rangovo kaltės, Užsakovas, atsižvelgdamas į klaidos ar pažeidimo mastą, gali nevykdyti savo įsipareigojimo mokėti Rangovui arba gali pareikalauti grąžinti jau sumokėtas sumas ir pasinaudoti Sutarties įvykdymo užtikrinimu.
46. Sutarties vykdymas stabdomas, kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
47. Sutartis gali būti nutraukiama raštišku Šalių susitarimu, jei kuri nors iš Šalių nevykdo įsipareigojimų pagal šią Sutartį ir kitais teisė aktų numatytais pagrindais.
48. Rangovas turi teisę vienašališkai nutraukti Sutartį tik dėl svarbių priežasčių. Tokiu atveju Rangovas privalo visiškai atlyginti Užsakovo patirtus nuostolius. Apie tokį Sutarties nutraukimą Rangovas raštu praneša Užsakovui prieš 60 (šešiasdešimt) kalendorinių dienų.
49. Užsakovas bet kada turi teisę vienašališkai nutraukti Sutartį, apie tokį Sutarties nutraukimą pranešdamas Rangovui prieš 60 (šešiasdešimt) dienų.
50. Užsakovas po Sutarties nutraukimo turi kiek galima greičiau patvirtinti atliktų Darbų vertę. Taip pat parengiama ataskaita apie Sutarties nutraukimo dieną esančią Rangovo skolą Užsakovui ir Užsakovo skolą Rangovui.
51. Jei Sutartis nutraukiama Užsakovo iniciatyva dėl Rangovo kaltės, Užsakovo patirti nuostoliai ar išlaidos išieškomi išskaičiuojant juos iš Rangovui mokėtinų sumų arba pagal Rangovo pateiktą Sutarties įvykdymo užtikrinimą.
52. Sutartį nutraukus dėl Rangovo kaltės, be jam priklausančio atlyginimo už atliktus Darbus, Rangovas neturi teisės į kokių nors patirtų nuostolių ar žalos kompensaciją.
53. **DARBŲ KEITIMAS, ATSISAKYMAS IR PAPILDOMI DARBAI**
54. Jei dėl nenumatytų, nuo šalių nepriklausančių aplinkybių, racionaliai naudojant Darbų vykdymui skirtas lėšas, Sutartyje numatytą atskirą Darbą (ar jo dalį) būtina keisti kitu Darbu, raštu pagrindžiamos aplinkybės, sąlygojančios būtinybę atlikti Darbų pakeitimus, Rangovas pateikia nevykdytinų darbų lokalinę sąmatą, kurioje nurodo nevykdytinų Darbų kainas bei papildomus Darbus, t. y. vietoje nevykdomų Darbų siūlomų atlikti Darbų lokalinę sąmatą. Darbų keitimas/atsisakymas/papildomi Darbai įforminamas papildomu susitarimu.
55. Apskaičiuodamas atsisakomų arba įsigyjamų papildomų darbų kainas (keičiant darbus, jų kaina skaičiuojama kaip vienų darbų atsisakymas ir papildomų darbų įsigijimas) pagal kiekio (apimties) keitimo sąlygas, Užsakovas įvertina pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų sąnaudas) bei netiesiogines (pridėtinės, statybvietės ir pelno) išlaidas.
56. Darbų pakeitimai gali būti atliekami tik jei jie būtini Darbams tinkamai atlikti ir užbaigti ir tik dėl iki Sutarties pasirašymo nenumatytų aplinkybių, tokių kaip klaidingi, neracionalūs ar kitos nuo Sutarties Šalių nepriklausančių, aplinkybių.
57. Šalims sutarus dėl Darbų pakeitimo ir/ar papildomų Darbų būtinybės, motyvuotą siūlymą dėl Darbų pakeitimo ir/ar papildomų Darbų būtinybės ir jį pagrindžiančius dokumentus Užsakovo atsakingam už Sutarties vykdymą asmeniui Rangovo atstovas raštu pateikia prašymą dėl keičiamų ir/ar papildomų Darbų pagrįstumo bei Darbų keitimą ar/ar papildomų Darbų būtinybę pagrindžiančius dokumentus, nurodo keičiamų ir/ar papildomų Darbų pavadinimus, vienetus, kiekius, taip pat pateikia argumentus, pagrindžiančius Darbų pakeitimo ir/ar papildomų Darbų būtinybę, techninius sprendinius, įkainių nustatymo pagrindimą ir skaičiavimą. Užsakovo atsakingas už Sutarties vykdymą asmuo, išnagrinėja keičiamų ir/ar papildomų Darbų būtinybę pagrindžiančių dokumentų pagrįstumą. Jei Užsakovo atsakingas už Sutarties vykdymą asmuo pateiktuose dokumentuose nustato netikslumų ir (ar) klaidų, grąžina tikslinti juos pateikusiam Rangovui. Susitarimas dėl keičiamų ir/ar papildomų darbų turi būti pasirašytas abiejų Šalių. Užsakovui patvirtinus susitarimą dėl keičiamų ir/ar papildomų, Rangovas gali pradėti vykdyti papildomus Darbus. Susitarimas dėl keičiamų ir/ar papildomų Darbų laikomas sudėtine Sutarties dalimi.
58. Užsakovas jokiais atvejais neapmoka už Rangovo atliktus papildomus Darbus, kurių Rangovas iš anksto raštu nesuderino su Užsakovu. Jei siekiant tinkamai ir laiku atlikti Darbus, reikia atlikti tam tikrus Darbus, kurių Rangovas nenumatė sudarydamas Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos Darbus Rangovas atlieka savo sąskaita.
59. Šiame skyriuje nurodyti Darbų keitimai, atsisakymai ir papildomi Darbai atliekami vadovaujantis LR Viešųjų pirkimo įstatymo 89 straipsnio nuostatomis bei Kainodaros taisyklių nustatymo metodika, patvirtinta 2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 (aktualia redakcija).
60. Sutarties keitimas dėl dalies perkamų darbų ar jų kiekio (apimties) atsisakymo, vienų darbų pakeitimo kitais ar naujų įsigijimo, kai viršijama arba mažinama Sutarties 7 punkte nurodyta Sutarties vertė daugiau kaip 15 procentų. Sutarties keitimas galimas šiais atvejais:
	1. kai prireikia iš Rangovo pirkti papildomų darbų, kurie nebuvo įtraukti į pirminį pirkimą, kai yra visos šios sąlygos kartu:
		1. Rangovo pakeitimas negalimas dėl ekonominių ar techninių priežasčių ir dėl to, kad Užsakovui sukeltų didelių nepatogumų ar nemažą išlaidų dubliavimą;
		2. atskiro pakeitimo vertė neviršija 50 procentų, o bendra atskirų pakeitimų pagal šį punktą vertė – 100 procentų Pradinės sutarties vertės. Tokiais pakeitimais negali būti siekiama išvengti Viešųjų pirkimų įstatyme pirkimui nustatytos tvarkos taikymo;
	2. kai kiekio (apimties) keitimo būtinybė atsirado dėl aplinkybių, kurių protingas ir apdairus Užsakovas negalėjo numatyti, ir kai yra visos šios sąlygos:
		1. keičiant kiekį (apimtį) iš esmės nepakeičiamas Sutarties pobūdis;
		2. atskiro pakeitimo vertė neviršija 50 procentų, o bendra atskirų pakeitimų pagal šį punktą vertė – 100 procentų Pradinės sutarties vertės. Tokiais pakeitimais negali būti siekiama išvengti Viešųjų pirkimų įstatyme pirkimui nustatytos tvarkos taikymo;
	3. kai pakeitimas, neatsižvelgiant į jo vertę, nėra esminis kaip nustatyta Viešųjų pirkimų įstatymo 89 straipsnio 4 dalyje;
	4. kai tenkinamos visos šios sąlygos kartu:
		1. bendra atskirų pakeitimų pagal šį punktą vertė neviršija atitinkamų supaprastinto pirkimo vertės ribų;
		2. bendra atskirų pakeitimų pagal šį punktą vertė viršija 15 procentų Sutarties vertės;
		3. pakeitimu iš esmės nepakeičiamas Sutarties pobūdis.
61. Jeigu pagal atskirą keitimą ir atsisakoma darbų, ir jų įsigyjama papildomai, skaičiuojant, ar nebuvo viršyta Sutarties 85 punkte nurodyta pakeitimų vertė, atskiro pakeitimo verte laikoma papildomai įsigyjamų darbų suma.
62. Jei keičiant kiekį (apimtį) darbai keičiami kitais darbais, tokie darbų pakeitimai neturi pabloginti Sutarties rezultato.
63. Jei faktinės aplinkybės neatitinka šiame Sutarties skyriuje nustatytų sąlygų, kiekis (apimtis) turi būti keičiamas vykdant naują pirkimo procedūrą pagal Viešųjų pirkimų įstatymo reikalavimus.
64. Užsakovas, apskaičiuodamas atsisakomų arba įsigyjamų papildomų darbų kainas (keičiant darbus, jų kaina skaičiuojama kaip vienų darbų atsisakymas ir papildomų darbų įsigijimas) pagal kiekio (apimties) keitimo sąlygas, taiko toliau pateikiamus būdus prioritetine tvarka, t. y. tik nesant galimybės taikyti anksčiau esantį būdą, gali būti taikomas toliau esantis būdas:
	1. pritaikant lokalinėje sąmatoje nurodytus darbų įkainius;
	2. jei įmanoma, išskaičiuojant kainos dalį iš lokalinėje sąmatoje numatyto įkainio;
	3. pritaikant lokalinėje sąmatoje numatytus panašių darbų įkainius. Panašius darbus turi pagrįsti ir nustatyti Užsakovas;
	4. įvertinant pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų sąnaudas) bei netiesiogines (pridėtines, statybvietės ir pelno) išlaidas pagal Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktuali redakcija) „Dėl Kainodaros taisyklių nustatymo metodikos patvirtinimo“ patvirtintos Kainodaros taisyklių nustatymo metodikos priedo Tiesioginių ir netiesioginių išlaidų apskaičiavimo taisyklių nuostatas.
65. Susitarimai dėl kiekio (apimties) keitimo įforminami raštu, pagrindžiami dokumentais (pvz. defektų (pakeitimų) aktu, brėžiniais (įskaitant statinio projektą), ar kitais dokumentais), šalių suderinami ir laikomi sudėtine Sutarties dalimi.
66. **GINČŲ NAGRINĖJIMO TVARKA**
67. Bet kokie nesutarimai ar ginčai, kylantys tarp Šalių dėl šios Sutarties vykdymo, sprendžiami dvišalių derybų būdu. Ginčas turi būti išspręstas per ne ilgesnį nei 30 dienų terminą nuo pasiūlymo ginčą spręsti derybomis gavimo dienos.
68. Kilus ginčui, Šalis raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 10 dienų nuo pasiūlymo ginčą spręsti derybomis gavimo dienos. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.
69. Jeigu Šalims nepavyksta išspręsti ginčo dvišalių derybų būdu per 30 (trisdešimt) dienų nuo derybų pradžios, visi ginčai, kylantys dėl šios Sutarties ar su ja susiję, bus sprendžiami teisme Lietuvos Respublikos įstatymų nustatyta tvarka.
70. Nepaisydamos to, kad ginčas yra nagrinėjamas teisme, Šalys ir toliau vykdo savo sutartinius įsipareigojimus, jeigu nesusitarta kitaip.
71. **KITOS NUOSTATOS**
72. Šalys sutinka laikyti Sutarties galiojimo metu gautą informaciją konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka.
73. Kiekviena iš Šalių pareiškia ir garantuoja kitai Šaliai, kad:
	1. Šalis yra tinkamai įsteigta ir teisėtai veikia pagal Lietuvos Respublikos įstatymus;
	2. Šalis atliko visus teisinius veiksmus, būtinus, kad ši Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Darbams atlikti;
	3. sudarydama šią Sutartį, Šalis neviršys savo kompetencijos ir nepažeis ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
74. Sutarties Šalys susirašinėja ir bendrauja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti paštu, faksu, elektroniniu paštu, patvirtinant gavimą, toliau nurodytais adresais ar fakso numeriais, kitais adresais ir fakso numeriais.
75. Jei pasikeičia Šalies adresas, rekvizitai ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 3 (penkias) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja sutarties sąlygoms arba ji negavo jokio Pranešimo, išsiųsto pagal tuos duomenis.
76. Bet kokie pranešimai vienos šalies perduodami kitai šaliai pagal šią sutartį, bei susitarimai dėl Sutarties sąlygų pakeitimų, siunčiami elektroniniu paštu, nurodytu 95 punkte. Pranešimai, kuriais šalys reikalauja atlikti veiksmus, siunčiami elektroniniu paštu ir raštu, tokie pranešimai įsigalioja nuo jų pristatymo elektroniniu paštu kitai šaliai dienos. Pranešimą, kuriuo šalis reikalauja atlikti veiksmus, išsiųstą tik elektroniniu paštu, kita šalis gali laikyti negaliojančiu ir neatlikti pranešime nurodytų veiksmų. Visi numatomi Sutarties pakeitimai dėl Sutarties sąlygų privalo būti derinami raštu ir siunčiami elektroniniu paštu, nurodytu 95 punkte, tik po abiejų šalių susitarimo dokumento dėl šios Sutarties sąlygų pakeitimo pasirašymo.
77. Šalys įsipareigoja imtis visų priemonių laiku ir sąžiningai vykdyti visas šios sutarties sąlygas. Visi klausimai, susiję su šia sutartimi, sprendžiami bendraujant su atsakingais asmenimis:

|  |  |  |
| --- | --- | --- |
|  | Užsakovo atsakingas asmuo | Rangovo atsakingas asmuo |
| Vardas, pavardė | Ingrida Černiauskienė | Algirdas Brazys |
| Adresas | Atgimimo g. 12, Kazlų Rūda | Gėlyno skg. 5, Marijampolė |
| Telefonas | (8 343) 68 631 | (8 343) 71 735 |
| El. paštas | ingrida.cerniauskiene@kazluruda.lt  | info@kelranga.lt |

1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
4. Ši sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai šaliai.
5. Ši Sutartis yra Sutarties Šalių perskaityta, jų suprasta ir jos autentiškumas patvirtintas ant kiekvieno Sutarties lapo kiekvienos Šalies tinkamus įgaliojimus turinčių asmenų parašais.
6. Pridedama:
	1. 1 priedas. Rangovo pasiūlymas;
	2. 2 priedas. Techninė dokumentacija:
		1. S.Daukanto g. Kazlų Rūdos m., pėsčiųjų tako darbų techninė užduotis;
		2. Lokalinės sąmatos.

**XIV. ŠALIŲ ADRESAI IR REKVIZITAI**

|  |  |
| --- | --- |
| **UŽSAKOVAS** | **Rangovas** |
| Kazlų Rūdos savivaldybės administracija | UAB „Kelranga“ |
| Atgimimo g. 12, Kazlų Rūda | Gėlyno skg. 5, Marijampolė |
| Įstaigos kodas 188777932 | Kodas 151004973 |
| A.s. Nr.LT47 7300 0100 8716 3022 | A.s. LT31 7044 0600 0206 9035 |
| „Swedbank“, AB, b.k. 730001 | AB SEB bankas, b.k. 70440 |
| Tel.,faks. (8 343) 95 276 | Tel. (8 343) 71 735 |
| El. paštas priimamasis@kazluruda.lt  | El.p. info@kelranga.lt  |
| Administracijos direktoriusEdvinas Cybuličius\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | DirektoriusAlgirdas Brazys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |